**INFRASTRUKTŪROS OBJEKTŲ DAUGIABUČIŲ NAMŲ TERITORIJOJE REMONTO DARBŲ** **SUTARTIS NR.**

2024 m. d.

Panevėžys

**Panevėžio miesto savivaldybės administracija,** juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama, direktoriaus Tomo Juknos, veikiančio pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2023 m. kovo 22 d. sprendimu Nr. 1-81 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos sprendimų pripažinimo netekusiais galios“(toliau – **Užsakovas**) ir

**Uždaroji akcinė bendrovė „Panevėžio gatvės“**, juridinio asmens kodas 147026330, kurios registruota buveinė Beržų g. 12, 36226 Panevėžys, atstovaujama direktoriaus Arvydo Zapalskio, veikiančio pagal įmonės įstatus (toliau − **Rangovas**),

toliau kartu vadinami „Šalimis“, o kiekvienas atskirai – „Šalimi“, sudarė šią sutartį ir susitarė dėl toliau išvardintų sąlygų:

**1. SUTARTIES DALYKAS**

1.1. Rangovas vadovaudamasis šioje sutartyje nustatytomis sąlygomis, terminais ir tvarka, įsipareigoja savo jėgomis ir rizika atlikti **avarinės būklės infrastruktūros objektų daugiabučių namų teritorijoje remonto darbus** pagal Užsakovo pateiktus Infrastruktūros objektų daugiabučių namų teritorijoje remonto darbų įkainius (sutarties 1 priedas) ir Techninę specifikaciją (sutarties 2 priedas), toliau sutartyje kartu vadinami Darbais.

1.2. Užsakovas įsipareigoja sudaryti Rangovui būtinas sąlygas Darbams atlikti, priimti tinkamai (kokybiškai) atliktų Darbų rezultatą ir sumokėti Rangovui už Darbus sutartyje numatytomis sąlygomis ir terminais.

1.3. Darbų atlikimo vieta – daugiabučių namų teritorijos Panevėžio mieste.

**2. SUTARTIES KAINA (KAINODAROS TAISYKLĖS)**

2.1. Šiai sutarčiai taikoma fiksuoto įkainio kainodara. Pradinė sutarties vertė (ji yra lygi maksimaliai pirkimui skirtų lėšų sumai be pridėtinės vertės mokesčio (toliau – PVM)) yra **14 931,23 Eur (keturiolika tūkstančių devyni šimtai trisdešimt vienas euras, 23 ct)** bePVM, PVM (*21* %) sudaro *3 135,56* Eur (trys tūkstančiai vienas šimtas trisdešimt penki eurai, 56 ct), sutarties kaina yra 18 066,79 Eur (aštuoniolika tūkstančių šešiasdešimt šeši eurai, 79 ct) su PVM.

2.2. Į bendrą pasiūlymo kainą (įkainius) turi būti įtrauktos visos Rangovo išlaidos, susijusios su visų Darbų įvykdymu, taip pat su tinkamu ir kokybišku šioje sutartyje numatytų kitų Rangovo įsipareigojimų įvykdymu, įskaitant mokesčius, muitus ir kitokias išlaidas, susijusias su Darbams atlikti reikalingomis medžiagomis, įrenginiais, gaminiais, Rangovo naudojama technika, mechanizmais, transportu ir kitomis darbams atlikti naudojamomis priemonėmis, kurios būtinos vykdant sutartyje numatytus įsipareigojimus.

2.3. Pradinė sutarties vertė ir Darbų įkainiai yra nekeičiami ir nustatyti visam sutarties galiojimo laikotarpiui, išskyrus, kai Darbų įkainiai peržiūrimi pagal peržiūros taisykles (sutarties 2.5 punktas).

2.4. Bet kokia Darbų apimtis, kuri yra pateikiama sutartyje – yra orientacinė ir neturi būti laikoma faktiniu ir tiksliu Darbų, kuriuos Rangovui reikia atlikti, apimtimi. Sutartyje nurodyti Darbų kiekiai (apimtys) yra preliminarūs, kurie sutarties vykdymo metu gali kisti (gali būti įsigyta iki 50 procentų daugiau arba mažiau nurodytų Darbų kiekių) neviršijant pradinės sutarties vertės. Darbai perkami pagal faktinį poreikį ir turimą finansavimą. Užsakovas neįsipareigoja užsakyti visų sutarties 1 priede nurodytų Darbų.

2.5. Darbų įkainiai gali būti peržiūrimi dėl mokesčių pasikeitimo. Mokestis, kuriam pasikeitus perskaičiuojami Darbų įkainiai: pridėtinės vertės mokestis (PVM). Pasikeitus kitiems mokesčiams ir dėl kitų aplinkybių nei nurodyta sutartyje, Darbų įkainiai nebus perskaičiuojami;

2.5.1. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

2.5.2. perskaičiavimo formulė: pasikeitus PVM tarifo dydžiui, Darbų įkainyje esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus;

2.5.3. perskaičiuoti Darbų įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.

2.6. Darbų įkainių perskaičiavimas (indeksavimas) pagal statybos kainų lygio kitimą nebus vykdomas.

2.7. Darbų įkainių pakeitimas dėl pasikeitusių mokesčių įforminamas Šalių susitarimu, kurį pasirašo Šalys kvalifikuotu elektroniniu parašu. Sudarytas susitarimas yra neatskiriama sutarties dalis. Nei viena iš Šalių neturi teises atsisakyti pasirašyti tokį susitarimą̨ be pagristų̨ priežasčių.

**3. SUTARTIES GALIOJIMAS, VYKDYMO TRUKMĖ IR TERMINAI**

3.1. Sutartis įsigalioja sutarties pasirašymo dieną (kai sutartį pasirašo antra sutarties Šalis) ir galioja iki visiško jos įvykdymo, arba kol Šalys sutaria ją nutraukti ar yra nutraukiama šioje sutartyje nustatytais atvejais, arba kai Šalys visiškai įvykdo savo prisiimtus įsipareigojimus pagal šią sutartį, arba kai išnaudojama maksimaliai pirkimui skirta lėšų suma, nurodyta sutarties 2.1 punkte, arba kol įsigalios Panevėžio miesto infrastruktūros objektų remonto darbų ir priežiūros paslaugų sutartis, arba sutartis nutraukiama teisės aktų nustatyta tvarka.

3.2. Sutarties vykdymo terminai:

3.2.1. Darbų vykdymo pradžia – nuo sutarties įsigaliojimo;

3.2.2. Darbų vykdymo trukmė – ne ilgesnė kaip 3 (trys) mėnesiai nuo sutarties įsigaliojimo.

3.3. Sutarties pratęsimas nenumatomas.

3.4. Nutraukus sutartį ar jai pasibaigus, lieka galioti sutarties nuostatos, susijusios su atsakomybe bei atsiskaitymais tarp Šalių pagal šią sutartį, taip pat visos kitos šios sutarties nuostatos, kurios išlieka arba turi išlikti, kad būtų visiškai įvykdyta sutartis.

**4. ATLIKTŲ DARBŲ PRIĖMIMAS IR DARBŲ PABAIGA**

4.1. Užsakovas įsipareigoja priimti iš Rangovo tinkamai (kokybiškai) atliktus Darbus šioje sutartyje nustatyta tvarka ir terminais.

4.2. Atliktų Darbų apmokėjimui gauti, Rangovas privalo ne dažniau kaip kas mėnesį pateikti Užsakovui atliktų darbų aktą (-us) (F-2) ir atliktų darbų ir išlaidų apmokėjimo pažymą (F-3) pagal pateiktą pavyzdinę formą (sutarties 3 priedas) (toliau – Aktai) pasirašytą kvalifikuotais elektroniniais parašais (.adoc formatu).

4.3. Rangovas el. paštu pateikia Užsakovo atsakingam asmeniui už sutarties vykdymą (toliau – atsakingas asmuo) Aktus už faktiškai atliktus Darbus iki einamojo mėnesio 25 dienos.

4.4. Užsakovas per 3 (tris) darbo dienas nuo Aktų gavimo dienos priima tinkamai atliktus Darbus arba per tą patį terminą grąžina juos Rangovui pareikšdamas pagrįstas pretenzijas dėl netinkamų Darbų atlikimo ar netinkamų Aktų užpildymo.

4.5. Rangovas kartu su Aktais privalo Užsakovui pateikti naudojamų medžiagų ir gaminių eksploatacinių savybių deklaracijas bei sertifikatus, taip pat ir kitus dokumentus, priklausančius pateikti pagal Lietuvos Respublikos teisės aktus. Aktuose teikiamų Darbų detali informacija turi būti pateikiama atskiruose dokumentuose, nurodant darbų vietą schemoje ir (ar) pateikiant tikslų adresą, darbų kiekius (pvz. užtaisyta duobė X gatvėje ties Y namu, plotas m2).

4.6. Rangovui nepateikus Aktų sutarties 4.3 punkte nurodytais terminais, jų pateikimas ir pasirašymas atidedamas kitam mėnesiui.

4.7. Šalims pasirašius Aktus, Rangovas teikia Užsakovui elektroninę sąskaitą faktūrą mokėtinai sumai, nurodytai atliktų darbų ir išlaidų apmokėjimo pažymoje:

4.7.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis.

4.7.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.

4.7.3. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo (toliau – Viešųjų pirkimų įstatymas) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

**5. ATSISKAITYMŲ TVARKA**

5.1. Užsakovas sumoka Rangovui tik už faktiškai, kokybiškai ir laiku atliktus Darbus pagal sutarties 1 priede pateiktus įkainius.

5.2. Užsakovas nemoka Rangovui už atliktus Darbus, kurie nebuvo iš anksto raštu suderinti su Užsakovu.

5.3. Užsakovas už faktiškai atliktus Darbus Rangovui apmoka per 30 (trisdešimt) kalendorinių dienų nuo elektroninės sąskaitos faktūros gavimo dienos.

5.4. Užsakovas apmoka Rangovui už atliktus Darbus pagal gautas sąskaitas faktūras pervesdamas pinigus į Rangovo nurodytą banko sąskaitą:

Banko sąskaitos Nr. LT84 7300 0100 0237 7178;

Bankas AB „Swedbank“;

Banko kodas 73000.

Rangovui iš anksto neinformavus Užsakovo apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.

5.5. Jeigu bet kuriuo metu po Aktų sudarymo paaiškėja, kad į jį įtraukti Darbai buvo atlikti netinkamai, Užsakovas nedelsdamas pateikia dėl jų pretenziją Rangovui. Tokiu atveju Užsakovas turi teisę sulaikyti mokėjimus Rangovui, atitinkančius tokių Darbų vertę, iki tol, kol Rangovas pašalina nustatytus defektus ir Šalys tą patvirtina.

5.6. Užsakovas numato tiesioginio atsiskaitymo su subrangovais/subteikėjais galimybę, vadovaujantis šiame punkte nustatyta tvarka. Rangovas ne vėliau kaip per 3 (tris) darbo dienas nuo šios sutarties sudarymo informuoja subrangovus/subteikėjus apie tiesioginio atsiskaitymo galimybę, o subrangovas/subteikėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas/subteikėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo / subteikėjo, kurioje aprašoma tiesioginio atsiskaitymo su subrangovu/subteikėju tvarka, kurioje numatoma teisė Rangovui prieštarauti nepagrįstiems mokėjimams subrangovui/subteikėjui.

**6. ŠALIŲ TEISĖS IR PAREIGOS**

**6.1. Užsakovas turi teisę:**

6.1.1. priklausomai nuo darbų poreikio ir finansavimo vienašališkai tikslinti, keisti Darbų periodiškumą, techninius ir kokybės parametrus pagal sutartyje aprašytas sąlygas, numatyti papildomus darbus. Rangovo pretenzijos šiuo atveju nagrinėjamos nebus;

6.1.2. kontroliuoti ir prižiūrėti atliekamų Darbų atlikimo eigą;

6.1.3. atlikti kontrolinius bandymus, apie tai raštu informuodamas Rangovą, kuris galės dalyvauti pavyzdžių paėmimo ir bandymų atlikimo procese;

6.1.4. atlikti išskaičiavimus iš Rangovui mokėtinų sumų dėl netesybų (baudų, delspinigių), nuostolių, jeigu Rangovas neįvykdė sutartyje numatytų įsipareigojimų (ar jų dalies) arba įvykdė juos netinkamai;

6.1.5. sustabdyti Darbų vykdymą, jeigu Rangovas netinkamai vykdo sutartinius įsipareigojimus ir pareikalauti pašalinti trūkumus;

6.1.6. jei Rangovas sutartyje numatytus Darbus atlieka nekokybiškai ir neatsižvelgdamas į Užsakovo pastabas per nurodytą terminą nepašalina trūkumų ir/ar defektų, Užsakovas turi teisę nepasirašyti faktiškai atliktų darbų akto bei atliktų darbų ir išlaidų apmokėjimo pažymos ir nevykdyti mokėjimo, kol nebus ištaisyti sutarties pažeidimai. Nustatytus pažeidimus Rangovas privalo pašalinti savo sąskaita;

6.1.7. atsisakyti atlikti mokėjimus už atliktus Darbus, kurie raštiškai nebuvo suderinti su Užsakovu;

6.1.8. Rangovo sąskaita pašalinti Darbų defektiniame akte nurodytus trūkumus, broką ar neatitikimus, kuriuos per nurodytą terminą nepašalino Rangovas parenkant kitą Rangovą;

6.1.9. pareikalauti, kai yra būtina, kad Rangovas Darbus atliktų švenčių ir poilsio dienomis;

6.1.10. naudotis Lietuvos Respublikos statybos įstatyme ir kituose teisės aktuose numatytomis Užsakovo teisėmis.

**6.2. Užsakovas įsipareigoja:**

6.2.1. bendradarbiauti su Rangovu vykdant Darbus;

6.2.2. priimti tinkamai ir kokybiškai atliktus Darbus;

6.2.3. sumokėti už faktiškai ir kokybiškai atliktus Darbus sutartyje nustatyta tvarka;

6.2.4. konsultuoti ir pateikti Rangovui visą turimą informaciją ir/ar dokumentus, reikalingus Darbams įvykdyti;

6.2.5. vykdyti kitus šioje sutartyje nustatytus įsipareigojimus, taip pat visas pareigas, priskirtas Užsakovui pagal galiojančius Lietuvos Respublikos įstatymus ir kitus teisės aktus.

**6.3. Rangovas turi teisę:**

6.3.1. reikalauti, kad už faktiškai, kokybiškai ir laiku atliktus Darbus, būtų sumokėta sutartyje nustatyta tvarka;

6.3.2. Darbų atlikimui pasitelkti subrangovus / subteikėjus, jei tokių reikia;

6.3.3. keisti Užsakovo suderintus užsakymus tik gavęs išankstinį Užsakovo sutikimą;

6.3.4. naudotis Lietuvos Respublikos įstatymuose numatytomis Rangovo teisėmis.

**6.4. Rangovas įsipareigoja:**

6.4.1. atlikti Darbų vykdymą, vadovaudamasis aktualiomis teisės aktų redakcijomis: Lietuvos Respublikos kelių įstatymo, Statybos įstatymo, techninių reglamentų nuostatomis, apibūdinančiomis sutarties Darbus ir kitomis Lietuvos Respublikoje galiojančių standartų, normatyvinių statybos techninių dokumentų, taisyklių ir techninių sąlygų reikalavimais bei šios sutarties sąlygomis, ir užtikrinti, kad jais vadovautųsi Rangovo darbuotojai;

6.4.2. nustatytu laiku pradėti, kokybiškai atlikti, užbaigti ir perduoti Užsakovui sutartyje nurodytus Darbus, ištaisyti defektus, nustatytus iki atliktų Darbų perdavimo Užsakovui;

6.4.3. vykdyti Darbus pagal Užsakovo pateiktus užsakymus (raštu, elektroniniu paštu ir žodžiu) už sutartyje nustatytus Infrastruktūros objektų remonto darbų įkainius. Darbų užsakymus atlikti ne vėliau kaip:

6.4.3.1. per 1 parą (be atskiro Užsakovo užsakymo) pašalinti privažiuojamųjų kelių (gatvių), šaligatvių, pėsčiųjų takų dangos defektus, kurie kelia grėsmę eismo dalyvių, transporto priemonių ir pan. saugumui. Nepavykus pašalinti defektų per 1 parą – nedelsiant avarines vietas pažymėti įspėjamaisiais ženklais (tvorele su atšvaitu, kūgiais ar pan.) ir apie šią aplinkybę informuoti Užsakovą;

6.4.3.2. per 2 paras išasfaltuoti išfrezuotas vietas važiuojamojoje kelio (gatvės) dalyje vykdant asfaltbetonio dangos remontą. Darbus planuoti taip, kad neliktų išfrezuotų ir neužtaisytų duobių savaitgaliais ir švenčių dienomis;

6.4.3. kiekvieną savaitę derinti su Užsakovu planuojamus Darbus (užsakymus), jų teikimo vietas ir apimtis, teikti savaitinius atliekamų Darbų planus ir ataskaitas apie įvykdytus Darbus;

6.4.4. parengti ir pateikti Užsakovui numatomų vykdyti objektų remonto darbams defektinius aktus (pagal komisijos, darbo grupės pateiktas išvadas), sąmatas, objektų darbų vietos planus ir skersinių pjūvių brėžinius iki Darbų pradžios;

6.4.5. Užsakovui pareikalavus, Darbus atlikti švenčių ir poilsio dienomis;

6.4.6. vykdyti Darbų metu gautus Užsakovo nurodymus, jei šie nurodymai neprieštarauja šiai sutarčiai ir normatyviniams statybos dokumentams bei nėra kišimasis į Rangovo ūkinę – komercinę veiklą;

6.4.7. operatyviai informuoti Užsakovą apie visus techninius, gamybinius, organizacinius nesklandumus, susijusius su vykdomais Darbais;

6.4.8. gavęs Užsakovo rašytinį pranešimą apie nustatytus atliktų Darbų defektus, neatlygintinai pašalinti juos per Užsakovo rašte nustatytą terminą naudojant sertifikuotas ir kokybės reikalavimus atitinkančias savo darbo priemones ir medžiagas;

6.4.9. suteikti atliktiems Darbams garantijas. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Darbų metu sumontuotiems įrenginiams ir (arba) įrangai taikomas Lietuvos Respublikos teisės aktuose numatytas garantinis terminas.

6.4.10. atlyginti nuostolius ir apsaugoti Užsakovą nuo visų pretenzijų, kompensacijų susijusių su:

6.4.11.1. bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veiksmų vykdant Darbus, taisant defektus Darbų vykdymo metu;

6.4.11.2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo darbuotojų veiksmų, aplaidumo, tyčinio veiksmo ar sutarties pažeidimo;

6.4.11.3. bet kurios nuosavybės (fizinių ar juridinių asmenų) nuostoliais, susijusiais arba atsiradusiais dėl Darbų pobūdžio ar atlikimo;

6.4.12. savarankiškai apsirūpinti materialiniais ištekliais, reikalingais sutartyje numatytiems Darbams atlikti, Darbų vykdymui naudoti Europos Sąjungos ir Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Tikrinti jų kokybę bei jos atitikties dokumentus, sertifikatus ir pateikti juos statinio statybos techniniam prižiūrėtojui ar atsakingam asmeniui;

6.4.13. garantuoti saugų darbą, priešgaisrinę ir aplinkos apsaugą bei darbo higieną Darbų teritorijoje, savo darbo zonoje, taip pat gretimos aplinkos apsaugą ir greta Darbų teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas, vykdydamas Darbus, atsako už medžių, želdinių, kelių, šaligatvių, takų, pastatų, įrenginių ir kito turto, esančio Darbų atlikimo vietoje bei greta jos išsaugojimą, o turto suniokojimo atveju, privalo atstatyti jį savo sąskaita ir atlyginti savininkams padarytą žalą. Rangovas užtikrina, kad jo pasamdyti darbuotojai ir / arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;

6.4.14. organizuoti transporto ir pėsčiųjų eismą, užtikrinant visų objektų pasiekiamumą Darbų metu. Siekiant užtikrinti eismo saugumą, Rangovas privalo naudoti kelio darbams skirtus laikinus kilnojamus įspėjamuosius, draudžiamuosius ir nukreipiamuosius kelio ženklus. Rangovo automašinos, spec. technika gatvėje privalo dirbti su įjungtais oranžinės spalvos švyturėliais, darbuotojai privalo vilkėti spec. rūbus, skirtus dirbti keliuose. Automašinos, darbuotojų apranga, atitvėrimai turi būti paženklinti įmonės identifikaciniais ženklais;

6.4.15. užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje sutartyje nustatyta veikla, kuri yra Rangovo sutartinių įsipareigojimų dalis;

6.4.16. užtikrinti, kad civilinės atsakomybės privalomojo draudimo sutartis nenutrūkstamai galiotų nuo sutarties įsigaliojimo iki visų sutartinių įsipareigojimų įvykdymo pabaigos. Jeigu, įvykus draudiminiam įvykiui, draudimo sumos neužtenka padengti visus nuostolius, Rangovas savo lėšomis padengia nuostolius, viršijančius civilinės atsakomybės draudimo išmokų dydį;

6.4.17. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad sutartį vykdys tik tokią teisę ir patirtį turintys asmenys;

6.4.18. pateikti Užsakovui laiku ir tinkamai įformintus Aktus, elektronines sąskaitas faktūras, kitą Darbų atlikimo dokumentaciją, atlikti būtinus bandymus ir apie jų rezultatus raštu informuoti Užsakovą. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą bei rezultatus, pateikti kitą su Darbų vykdymu susijusią informaciją;

6.4.19. užtikrinti, kad vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija), 4.3 papunkčiu, Darbai bus atliekami pagal įdiegtus aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitas tiekėjo viešajame pirkime pateiktas lygiavertes aplinkos apsaugos vadybos užtikrinimo priemones. Užsakovui paprašius, Rangovas turi per 10 (dešimt) kalendorinių dienų nuo prašymo gavimo dienos pateikti Užsakovui ataskaitą ir (ar) dokumentus, patvirtinančius nurodytų įsipareigojimų laikymąsi.

**7. ŠALIŲ ATSAKOMYBĖ**

7.1. Užsakovas nutraukęs sutartį ne dėl Rangovo kaltės atlygina Rangovui jo turėtas pagrįstas Darbų išlaidas ir nuostolius, susijusius su sutarties nutraukimu.

7.2. Jei Užsakovas nevykdo sutartinių įsipareigojimų, t. y. vėluoja apmokėti už tinkamai ir laiku atliktus Darbus be pateisinamos priežasties, Rangovas turi teisę be oficialaus įspėjimo ir neribodamas kitų savo teisių gynimo priemonių reikalauti iš Užsakovo sumokėti 0,05 % (nulio ir penkių šimtųjų procento) dydžio delspinigius už kiekvieną praleistą dieną nuo vėluojamos sumokėti sumos be PVM. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma).

7.3. Rangovas atsakingas už sutarties 6.4 punkte prisiimtų įsipareigojimų vykdymą kokybiškai ir laiku, už gaminių, medžiagų kokybę, naudojamą Darbų vykdymui.

7.4. Rangovas privalo prisiimti visą atsakomybę už padarinius, jei per sutartyje nurodytą laiką eksploatuojamų gatvių, vidaus kelių, pėsčiųjų-dviračių takų, šaligatvių dangos defektai, kurie kelia grėsmę eismo dalyvių, transporto priemonių ir pan. saugumui, nebus pašalinti ir (ar) nepažymėti atitinkamomis priemonėmis – įspėjamaisiais kelio ženklais.

7.5. Rangovas, dėl nepateisinamos priežasties uždelsęs atlikti objekto Darbus pagal sutarties 6.4.3 punkte nurodytas sąlygas ir terminus už kiekvieną nustatytą atvejį, pagal Užsakovo pateiktą raštu užsakymą, Užsakovui, siekiant apginti savo teisėtus interesus, pareikalavus, Rangovas moka 300 Eur (trijų šimtų eurų) dydžio baudą už kiekvieną tokį nustatytą atvejį, kuri bus išskaičiuota iš Rangovui pagal šią sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.

7.6. Rangovui nepradėjus taisyti defektų pagal Užsakovo ir/ar statinio statybos techninio prižiūrėtojo raštiškus reikalavimus dėl atliktų Darbų kokybės ilgiau nei per 3 (tris) darbo dienas, Užsakovui pareikalavus, Rangovas moka 0,05 % (nulio ir penkių šimtųjų procento) dydžio delspinigius už kiekvieną pavėluotą dieną nuo netinkamai įvykdytų pagal sutartį Darbų vertės be PVM iki bus ištaisyti defektai. Taip pat atlygina Užsakovo išlaidas, susijusias su defektų šalinimu ir dėl to Užsakovo patirtus nuostolius, kai Užsakovas pats arba pasitelkdamas trečiuosius asmenis ištaiso Rangovo atliktų Darbų trūkumus.

7.7. Rangovas, yra visiškai atsakingas už žalą, padarytą tretiesiems asmenims, jų turtui, vykdant sutartyje numatytus Darbus. Rangovas taip pat atsako už subrangovo/subteikėjo, jo įgaliotų atstovų ir darbuotojų veiksmus arba neveikimą.

7.8. Rangovas yra visiškai atsakingas už darbuotojų darbų saugos taisyklių reikalavimų laikymąsi. Įvykus nelaimingam atsitikimui su Rangovo darbuotoju, nelaimingą atsitikimą tiria ir apskaito Rangovas.

7.9. Delspinigių ir baudų sumokėjimas neatleidžia Šalių nuo pareigos vykdyti šioje sutartyje prisiimtus įsipareigojimus.

7.10. Šalys pareiškia ir pripažįsta, kad šioje sutartyje nustatyti delspinigiai ir baudos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų delspinigių ir baudų dydis yra laikomas minimalia neginčijama nukentėjusios Šalies patirtų nuostolių suma, kurią kita Šalis turi kompensuoti nukentėjusiai Šaliai dėl sutarties pažeidimo (nesilaikymo), nereikalaujant nuostolių dydį patvirtinančių įrodymų.

**8. SUBRANGOVAI/SUBTEIKĖJAI IR JŲ KEITIMO TVARKA**

8.1. Rangovas sutarties vykdymui pasitelkia subrangovą / subteikėją (us) –[*juridinio asmens pavadinimas, įmonės kodas, buveinės adresas, atliekamų darbų / paslaugų pavadinimas*] *(duomenys įrašomi tik tuo atveju, jei pasitelkiamas subrangovas / subteikėjas)* (toliau – subrangovas / subteikėjas). Rangovas privalo informuoti Užsakovą apie šios informacijos pasikeitimus, taip pat apie naujus subrangovus / subtiekėjus, kuriuos jis ketina pasitelkti vėliau.

8.2. Subrangovo/subteikėjo pasitelkimas nekeičia Rangovo atsakomybės dėl tinkamo sutarties įvykdymo. Rangovas prisiima atsakomybę už subrangovo / subteikėjo veiklą vykdant sutartį ir atsako už sutartinių prievolių neįvykdymą ar netinkamą įvykdymą.

8.3. Sutarties vykdymo metu Rangovas gali inicijuoti subrangovo / subteikėjo, nurodyto sutartyje, pakeitimą / atsisakymą, esant labai svarbioms priežastims ir tai pripažintų bei patvirtintų Užsakovas, ar jei subrangovas / subteikėjas nepajėgus vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų. Rangovas taip pat gali pasitelkti papildomą naują subrangovą / subteikėją, jei subrangovas / subteikėjas vėluoja atlikti Darbus dėl didelių apimčių, ar kitais būdais netinkamai vykdo savo sutartinius įsipareigojimus Rangovui.

8.4. Sutarties galiojimo metu subrangovų / subteikėjų keitimas vietomis tarp sutartyje numatytų subrangovų / subteikėjų, papildomų subrangovų/subteikėjų pasitelkimas arba sutartyje numatytų subrangovų / subteikėjų atsisakymas galimas tik raštu apie tai informavus Užsakovą.

8.5. Gavęs prašymą pakeisti ar pasitelkti naują subrangovą / subteikėją, Užsakovas įvertina keičiamo ar pasitelkto naujo subrangovo / subteikėjo kvalifikaciją įrodančius dokumentus ir apie priimtą sprendimą Rangovui praneša raštu ne vėliau kaip per 5 (penkias) darbo dienas. Užsakovas pateikia sutikimą pakeisti subrangovą / subteikėją kitu subrangovu/subteikėju ar pasitelkti kitą subrangovą / subteikėją, nei nurodyta sutartyje, arba išdėsto nesutikimo keisti ar pasitelkti subrangovą/subteikėją motyvus.

8.6. Jei subrangovui / subteikėjui pirkimo dokumentuose buvo keliami kvalifikaciniai reikalavimai arba subrangovas / subteikėjas buvo pasitelktas pagrindžiant Rangovo pasiūlymo atitikimą pirkimo dokumentuose nustatytiems kvalifikaciniams reikalavimams, keičiamas subrangovas / subteikėjas turi atitikti atitinkamus pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subrangovo / subteikėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą subrangovą / subteikėją reikalavimus atitinkančiu subrangovu / subteikėju.

8.7. Šalims tarpusavyje susitarus dėl subrangovo / subteikėjo keitimo ar atsisakymo, ar naujo subrangovo / subteikėjo pasitelkimo, šie keitimai įforminami raštišku susitarimu, kuris yra neatskiriama sutarties dalis ir pasirašytas Šalių kvalifikuotu elektroniniu parašu. Subrangovo / subteikėjo keitimas ar atsisakymas, ar naujo subrangovo / subteikėjo pasitelkimas nelaikomas sutarties sąlygų keitimu.

**9. SUTARTIES NUTRAUKIMAS PRIEŠ TERMINĄ**

9.1. Sutarties įvykdymas iš Rangovo pusės užtikrinamas netesybomis (bauda) – 1500 Eur (vieno tūkstančio penkių šimtų eurų) dydžio:

9.1.1. Rangovas, vienašališkai nutraukęs sutartį, nesant Užsakovo nustatytos kaltės, įsipareigoja sumokėti Užsakovui netesybas (baudą) ir padengti visas Užsakovo dėl to patirtas išlaidas ir tiesioginius nuostolius, kurių nepadengia ši bauda;

9.1.2. jeigu Rangovas nevykdo ar netinkamai vykdo sutartyje jam numatytus įsipareigojimus, Užsakovui pareikalavus, Rangovas moka Užsakovui netesybas (baudą);

9.1.3. jeigu Rangovas per nustatytą protingą terminą nepašalina trūkumų, defektų ir (ar) netikslumų moka Užsakovui netesybas (baudą).

9.2. Užsakovas turi teisę vienašališkai nutraukti šią sutartį, įspėjęs Rangovą raštu prieš 10 (dešimt) kalendorinių dienų, ir pareikalauti iš Rangovo atlyginti Užsakovo patirtus nuostolius, jeigu Rangovas:

9.2.1. Rangovas sutarties vykdymo metu įtraukiamas į nepatikimų tiekėjų sąrašą;

9.2.2. bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

9.2.3. kitais Viešųjų pirkimų įstatymo 90 straipsnyje numatytais atvejais.

9.3. Rangovas turi teisę vienašališkai nutraukti šią Sutartį prieš terminą, įspėjęs raštu prieš 10 (dešimt) kalendorinių dienų Užsakovą, kai Užsakovas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.

9.4. Šalys neturi teisės vienašališkai nutraukti sutarties nesant pagrindo, nurodyto šioje sutartyje arba Lietuvos Respublikos teisės aktuose.

9.5. Nutraukus sutartį ar jai pasibaigus, lieka galioti šios sutarties nuostatos, susijusios su atsakomybe ir atsiskaitymais tarp Šalių pagal šią sutartį.

9.6. Nutraukus sutartį dėl to, kad Rangovas neįvykdė ar netinkamai vykdė sutartį, Užsakovas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie sutartį neįvykdžiusį ar netinkamai ją įvykdžiusį Rangovą.

**10. NENUGALIMOS JĖGOS APLINKYBĖS**

10.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

10.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei Atleidimo nuo atsakomybės esant nenugalimos jėgos (*force majeure*) aplinkybėms taisyklėse (1996 m. liepos 15 d. Lietuvos Respublikos Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).

10.3. Jei kuri nors sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 7 (septynias) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

10.4. Rangovas patvirtina, kad jis nežino apie nenugalimos jėgos aplinkybes (*force majeure*), kurių sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti sutartyje nustatytų įsipareigojimų.

10.5. Jeigu sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši sutartis būtų tinkamai įvykdyta, sutarties Šalies nesugebėjimas įvykdyti šioje sutartyje numatytų įsipareigojimų nebus traktuojamas kaip sutarties pažeidimas ar šios sutarties įsipareigojimų nevykdymas. Pagrindas atleisti sutarties Šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

10.6. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri sutarties Šalis turi teisę nutraukti sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, sutartis nutraukiama ir pagal sutarties sąlygas Šalys atleidžiamos nuo tolesnio sutarties vykdymo.

**11. GINČŲ SPRENDIMAS**

11.1. Šalys susitaria, kad kiekvienas ginčas, nesutarimas ar reikalavimas dėl sutarties sąlygų, kurie gali atsirasti vykdant šią sutartį taip pat dėl to, kas neaptarta šioje sutartyje, turi būti sprendžiamas derybų keliu. Jeigu bet kokie ginčai, nesutarimai ar reikalavimai negali būti išspręsti derybų keliu per 20 (dvidešimt) darbo dienų, tai Šalys juos sprendžia ir sutartį aiškinasi vadovaudamiesi Lietuvos Respublikos civiliniu kodeksu, Viešųjų pirkimų įstatymu, kitais teisės aktais, pirkimo dokumentais ir pirkimo sąlygomis su visais šių dokumentų priedais, Rangovo pasiūlymo dokumentais.

**12. KITOS SUTARTIES SĄLYGOS**

12.1. Sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, kuris turi būti pasirašytas Šalių kvalifikuotu elektroniniu parašu, pridedant visą susijusią dokumentaciją, šie dokumentai yra neatskiriama sutarties dalis.

12.2. Sutarties galiojimo laikotarpiu Šalis gali inicijuoti sutarties sąlygų pakeitimą, pateikdama kitai Šaliai raštišką prašymą keisti sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą sutarties sąlygą kita Šalis motyvuotai atsako ne vėliau kaip per 10 (dešimt) darbo dienų.

12.3. Vykdant sutartį gali būti atliekami techninio pobūdžio sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: sutarties Šalių rekvizitai, asmenų atsakingų už sutarties vykdymą pakeitimas, techninės klaidos. Techninio pobūdžio pakeitimai įforminami Šalių sudarytu susitarimu, kuris yra neatskiriama sutarties dalis ir pasirašytas Šalių kvalifikuotu elektroniniu parašu.

12.4. Šalys laiko paslaptyje savo darbo veiklos principus ir metodus, kuriuos sužinojo vykdant šią sutartį, išskyrus atvejus, kai ši informacija yra vieša arba ši informacija atskleista įstatymų numatytais atvejais. Šalys susitaria, kad derybų metu sužinota informacija apie kitą Šalį ir šios sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.

12.5. Vykdydamos šią sutartį Šalys vadovaujasi Lietuvos Respublikos civiliniu kodeksu, Lietuvos Respublikos statybos įstatymu ir kitais įstatymais bei kitais teisės aktais, normatyviniais techniniais dokumentais, statybos techniniais reglamentais, sutarties sąlygomis.

12.6. Vykdant sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

**13. BAIGIAMOSIOS NUOSTATOS**

13.1. Visi su šia sutartimi susiję pranešimai, prašymai, kiti dokumentai yra siunčiami elektroninėmis priemonėmis arba per pašto paslaugos teikėją ar kitą tinkamą vežėją kiekvienam iš jų sutartyje nurodytu atitinkamu adresu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos informuoja kitą Šalį. Kol apie pasikeitusį adresą (elektroninio pašto adresą) nustatyta tvarka nebuvo pranešta, ankstesniu adresu pateikti pranešimai yra laikomi gautais.

13.2. Lentelėje nurodomi Šalių atsakingi asmenys už sutarties vykdymą, telefono numeriai, elektroninis paštas:

|  |  |  |
| --- | --- | --- |
|  | **Užsakovas** | **Rangovas** |
| Atsakingo asmens pareigos, vardas, pavardė | Vyriausioji statybos inžinierė | Direktoriaus pavaduotojas statybai |
| Telefono numeriai | 8 612 53 705 | (8 45) 587 090; |
| Elektroninis paštas |  |  |

13.3. Už sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakinga(-s) Panevėžio miesto savivaldybės administracijos Viešųjų pirkimų skyriaus vyriausioji specialistė

13.4. Tuo atveju, kai netikėtai paaiškėja, kad Šalies atsakingas asmuo (sutarties 13.2 punktas) negali vykdyti savo pareigų (dėl ligos, traumos ar kitų nenumatytų priežasčių), Šalis privalo nedelsdama, bet ne vėliau nei tą pačią dieną, paskirti kitą asmenį laikinai vykdyti jos atstovo funkcijas ir pranešti apie tai kitai Šaliai.

13.5. Šalių atstovams yra žinoma, kad Šalių ir (ar) jų atstovų, kitų sutartyje nurodytų asmenų duomenys, būtini tinkamam sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena Šalis įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios sutarties sudarymo ir vykdymo tikslais, teikdama visą 2016 m. balandžio 27 d. Europos Parlamento ir Tarybos reglamento ((ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)) 13 ar 14 straipsnyje nurodytą informaciją. Sutartį pasirašantys Šalių atstovai sutinka, kad jų asmens duomenys (vardai ir pavardės) būtų viešinami teisės aktų numatyta tvarka.

13.6. Ši sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu.

**14. SUTARTIES dokumentai**

14.1. Sutarties pasirašymo metu prie sutarties pridedami priedai, kurie yra neatskiriama sutarties dalis, išvardinti pagal svarbą:

14.1.1. Infrastruktūros objektų daugiabučių namų teritorijoje remonto darbų įkainiai (sutarties 1 priedas);

14.1.2. Techninė specifikacija (sutarties 2 priedas);

14.1.3. Atliktų darbų ir išlaidų apmokėjimo pažymos pavyzdinė forma F3 (sutarties 3 priedas).

14.2. Sutartį sudarantys dokumentai laikomi vienas kitą paaiškinančiais. Neaiškumo ar prieštaravimo atveju vadovaujamasi 14.1 punkte nurodyta eilės tvarka.

**15. SUTARTIES ŠALIŲ REKVIZITAI**

|  |  |  |  |
| --- | --- | --- | --- |
| **Užsakovas** | **Rangovas** | | |
| Panevėžio miesto savivaldybės administracija  Įstaigos kodas 288724610  Ne PVM mokėtoja  Laisvės a. 20, 35200 Panevėžys  A. s. Nr. LT70 7300 0100 9139 8016  Bankas Swedbank, AB  Banko kodas 73000  Tel. (8 45) 501 360  el. paštas: administracija@panevezys.lt  Administracijos direktorius Tomas Jukna | UAB „Panevėžio gatvės“  Juridinio asmens kodas 147026330  PVM mokėtojo kodas LT470263314  Beržų g. 12, 36226 Panevėžys  A. s. LT84 7300 0100 0237 7178  Bankas AB „Swedbank“  Banko kodas 73000  Tel. 8 45 587068  El. paštas: admin@pangatves.lt  Direktorius Arvydas Zapalskis | | |
|  | |  |

Sutarties 1 priedas

**INFRASTRUKTŪROS OBJEKTŲ DAUGIABUČIŲ NAMŲ TERITORIJOJE REMONTO DARBŲ** **ĮKAINIAI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Darbų pavadinimas | Mato vnt. | | Preliminarūs darbų kiekiai | | Įkainis, Eur be PVM | | Suma, Eur be PVM (suma 4 x 5 stulpelių) |
| 1 | 2 | 3 | | 4 | | 5 | | 6 |
|  | Mechanizuotas grunto kasimas ekskavatoriumi pakraunant ir vežant gruntą iki 5 km atstumu | | m3 | | 30 | | 9,07 | 272,10 | |
| 1. 2 | Grunto kasimas rankiniu būdu | | m3 | | 5 | | 36,01 | 180,05 | |
| 1. 3 | Pagrindo išlyginamojo sluoksnio įrengimas iš smėlio-žvyro mišinio | | m3 | | 40 | | 28,38 | 1135,20 | |
| 1. 4 | Dolomitinės skaldos pagrindo įrengimas | | m3 | | 40 | | 75,93 | 3037,20 | |
| 1. 5 | Išdaužų iki 1 m2 užtaisymas šaltais asfalto mišiniais neiškapojant duobių kraštų, tankinant vibroplūktuvu | | t | | 4 | | 412,49 | 1649,96 | |
| 1. 6 | Asfaltbetonio ir betono dangos duobių asfaltavimas kai plotas iki 10 m2 | | m2 | | 60 | | 24,62 | 1477,20 | |
|  | Asfaltbetonio dangos kraštų iškapojimas pneumatiniu plaktuku | | m2 | | 30 | | 7,13 | 213,90 | |
|  | Bordiūrų, sudėtų ant betono pagrindo, išardymas | | m | | 100 | | 6,78 | 678,00 | |
|  | Naujų betono bordiūrų pastatymas ant betono pagrindo, kai bordiūrai 150x300x1000 mm | | m | | 30 | | 30,63 | 918,90 | |
|  | Naudotų betono bordiūrų pastatymas ant betono pagrindo, kai bordiūrai 150x300x1000 mm | | m | | 30 | | 17,09 | 512,70 | |
|  | Naudotų betono bordiūrų pastatymas ant betono pagrindo, kai bordiūrai 800x200x1000 mm | | m | | 30 | | 8,86 | 265,80 | |
|  | Naujų betono bordiūrų pastatymas ant betono pagrindo, kai bordiūrai 800x200x1000 mm | | m | | 10 | | 15,06 | 150,60 | |
|  | Šaligatvių iš betoninių plytelių, trinkelių ardymas | | m2 | | 100 | | 2,98 | 298,00 | |
|  | Šaligatvio pagrindo iš smėlio-žvyro mišinio remontas, pridedant iki 25 proc. naujų medžiagų | | m2 | | 100 | | 2,92 | 292,00 | |
|  | 3 cm storio pasluoksnio iš smėlio-cemento mišinio arba skaldos atsijų įrengimas | | m2 | | 100 | | 2,67 | 267,00 | |
|  | Šaligatvių dangos iš betoninių plytelių įrengimas, panaudojant naudotas betonines plyteles | | m2 | | 100 | | 15,42 | 1542,00 | |
|  | Mažų apimčių betonavimo darbai | | m3 | | 2 | | 204,76 | 409,52 | |
|  | Statybinių šiukšlių ir statybinio laužo (biologiškai nesuyrančių atliekų) išvežimas iki 15 km atstumu, pakraunant rankiniu būdu (įskaitant mokestį už sąvartyną) | | t | | 30 | | 29,88 | 896,40 | |
|  | Krovininės automašinos paslaugos miesto teritorijoje | | val. | | 10 | | 47,15 | 471,50 | |
|  | Kelio darbuotojas III kat. darbai | | val. | | 10 | | 26,32 | 263,20 | |
| Iš viso (bendra pasiūlymo kaina) Eur be PVM | | | | | | | | 14 931,23 |

Sutarties 3 priedas

**(atliktų darbų ir išlaidų apmokėjimo pažymos pavyzdinė forma)**

F-3

Užsakovas: ……………………………………………………..

Rangovas: …………………………………………………

**Atliktų darbų ir išlaidų apmokėjimo**

**P A Ž Y M A Nr.**

202\_ m. …………………………… mėn.

(Eur, ct)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Objekto pavadinimas | Rangos sutarties Nr. | Objekto kaina | Atlikta darbų | | | | | | |
| Nuo Darbų pradžios | Nuo metų pradžios | | | Per ataskaitinį laikotarpį | | |
| Darbų vertė | PVM | Iš viso | Darbų vertė | PVM | Iš viso |
| 1 | Panevėžio miesto gatvių remonto darbai,  iš jų: |  |  |  |  |  |  |  |  |  |
|  | Savivaldybės biudžeto lėšomis |  |  |  |  |  |  |  |  |
|  |  |  |  |  |  |  |  |  |  |
|  | Viso: |  |  |  |  |  |  |  |  |  |

Užsakovas: ……………………………….. Rangovas: …………………………………….

A. V. A. V.

202\_ m. ………………….. mėn. ……. d. 202\_ m. ………………….. mėn. ……. d.